text: Motorvej spærret fordi der går flygtninge på vejen
  09 september 2015 kl. 09.13
  En større gruppe flygtninge har forladt deres opholdssted og er nu gående på den sønderjyske motorvej E45 ved Padborg syd.
  Syd- og Sønderjyllands Politi har af sikkerhedsmæssige årsager valgt at lukke motorvejen i begge retninger midlertidigt ved Padborg syd, indtil der er tolke fremme til at sikre dialogen samt busser klar til at samle de gående op og fragte dem væk fra motorvejen.
  Politiet er massivt til stede og arbejder på at få samling på grupperne. Der er blevet sendt en vogn ud med vand til flygtningene.
  Det oplyser Syd- og Sønderjyllands Politi i en pressemeddelelse.
  
  